แดงเถือก
พิษลมปากพาจนของ ปธน.ทรัมป์ แห่งสหรัฐอเมริกา ที่ปูดว่าจะปรับขึ้นภาษีนำเข้าสินค้าจากจีนวงเงิน 200,000 ล้านดอลลาร์สหรัฐฯ สู่ระดับ 25% จากเดิม 10% จนทำให้ภาวะสงครามการค้าสหรัฐฯกับจีนระลอกใหม่พร้อมจะปะทุเดือดอีก,ยังคงไล่ทุบตลาดหุ้นในหลายประเทศพลอยระส่ำ แดงเถือกกันถ้วนหน้า โดยเฉพาะตลาดหุ้นที่สหรัฐฯ บ้านของ ปธน.ทรัมป์,แน่นอนว่าสำหรับตลาดหุ้นไทยก็ยังคงพลอยฟ้าพลอยฝนเจอพิษลมปาก ปธน.ทรัมป์ ทำเอาแดงเถือกกันถ้วนหน้า แมลงเม่าที่คิดจะเป็นนักสู้ผู้กล้าก็พากันตายเกลื่อน,ตลาดหุ้นไทยประจำวันพุธที่ 8 พ.ค.2562 ตลอดทั้งวันได้เคลื่อนไหวอยู่ในแดนลบตามตลาดหุ้นอื่นในภูมิภาค นักลงทุนพากันกังวลลมปาก ปธน.ทรัมป์,ส่งผลให้ตลาดหุ้นไทยประจำวันพุธที่ 8 พ.ค.2562 ปิดตลาดที่ 1,654.01 จุด ลดลง 15.67 จุด หรือ 0.94% มูลค่าการซื้อขาย 55,621.14 ล้านบาท,สำหรับหลักทรัพย์ที่มีการซื้อขายสูงสุด 5 อันดับ ได้แก่ 1.อีเอ ปิดที่ 54.00 บาท ลดลง -3.75 บาท, 2.ปตท. ปิดที่ 48.00 บาท ลดลง -0.75 บาท, 3.ปตท.สผ. ปิดที่ 129.00 บาท ลดลง -2.50 บาท, 4.ไอวีแอล ปิดที่ 47.75 บาท เพิ่มขึ้น 0.50 บาท และ 5.เอ็มทีซี ปิดที่ 47.75 บาท ลดลง -3.25 บาท,ยังดีที่คณะกรรมการนโยบายการเงิน หรือ กนง. ได้มีมติเอกฉันท์ คงอัตราดอกเบี้ยนโยบายไว้ที่ร้อยละ 1.75 ต่อปี,โดยเห็นว่าเนื่องจากเศรษฐกิจไทยมีแนวโน้มขยายตัวต่ำกว่าที่ประเมินไว้ เครื่องชี้เศรษฐกิจไทยไตรมาส 1/2562 ชะลอตัวทั้งการส่งออกและการลงทุน ประกอบกับยังมีความเสี่ยงจากปัจจัยต่างประเทศ คือ สงครามการค้าระหว่างสหรัฐฯ-จีน ที่มีผลกระทบลบต่อเศรษฐกิจโลกและเศรษฐกิจไทย,ส่วนปัจจัยเสี่ยงในประเทศคือ การเมืองในประเทศ เรื่องการจัดตั้ง รัฐบาลใหม่ที่จะมีผลต่อการใช้จ่ายภาครัฐและแนวนโยบายเศรษฐกิจของรัฐบาลใหม่ที่ยังไม่แน่นอน,ดูทรงแล้วตลาดหุ้นไทยยามนี้ยังคงผันผวน,อินเด็กซ์51
พิษลมปากพาจนของ ปธน.ทรัมป์ แห่งสหรัฐอเมริกา ที่ปูดว่าจะปรับขึ้นภาษีนำเข้าสินค้าจากจีนวงเงิน 200,000 ล้านดอลลาร์สหรัฐฯ
โดนัลด์ ทรัมป์,ขึ้นภาษี,สินค้าจีน,ภาษีนำเข้า,สหรัฐฯ-จีน,เงาหุ้น,อินเด็กซ์ 51